Datum: 23. 12. 2015

**Podrobni program Komisije za turno kolesarstvo za leto 2016**

**Splošna predstavitev in temeljni namen delovanja Komisije za turno kolesarstvo**

Turno kolesarstvo je netekmovalna disciplina gorskega kolesarstva, načrtovana vožnja po utrjenih poteh, z željo po doživljanju naravnega okolja in s športnimi motivi.

Komisija za turno kolesarstvo PZS (KTK) skrbi za razvoj turnega kolesarstva v okvirih PZS, z dvema osnovnima nalogama:

* usmerjanjem dejavnosti turnih kolesarjev (TK) v PD s poudarkom na varstvu narave in
* izobraževanjem turnih kolesarjev in turnokolesarskih vodnikov.

V PD so turni kolesarji organizirani na dva načina:

* v turnokolesarskih odsekih ali
* v okviru dejavnosti vodniških odsekov.

Kolesarji se odločijo za tisto obliko organiziranosti, ki bolj ustreza razmeram v posameznem društvu.

KTK je komisija z zborom, na čelu KTK je Izvršni odbor, poleg tega pa ima tudi Strokovni odbor in projektne skupine.

Komisijo vodi načelnik Jože Rovan, člani Izvršnega odbora so Andrej Bandelj, Boštjan Golež, Tomaž Lampelj, Marjan Pučnik, Karmen Razlag, Primož Sevčnikar, Peter Šilak in Aldo Zubin, Strokovni odbor pa vodi Igor Rozman. Strokovni sodelavec komisije je Matjaž Šerkezi.

**Osnovna predstavitev delovanja KTK v letu 2016**

Načrtovana dejavnost KTK v letu 2016:

* usposabljanje za turnokolesarske vodnike I in II (TKV I in TKV II)
* turnokolesarski tabor,
* organizacija Spomladanske in Jesenske kolesarske ture KTK,
* urejanje in odprtje Slovenske turnokolesarske poti
* zbor turnih kolesarjev PZS,
* priprava učnih gradiv in elektronskih predstavitev za izobraževalno dejavnost (turnokolesarska šola, usposabljanje za TKV I in II), dopolnjevanje turnokolesarskega učbenika:
* promocija turnega kolesarstva: elektronska promocijska predstavitev (domača stran PZS, kolesarske spletne strani) in zgibanka Slovenska turnokolesarska pot (turistični sejmi na katerih se predstavlja PZS, planinska srečanja, seje organov PZS, na razpolago v planinskih kočah, na kolesarskih turah itd.)
* obveščanje članstva PZS in PD z neposredno e-pošto,
* urejanje podstrani KTK na domači strani PZS,
* predstavitvena predavanja o turnem kolesarstvu (na MDO, v PD) in splošna predavanja s kolesarsko tematiko v prostorih PZS,
* sodelovanje z drugimi organizacijami, ki spodbujajo razvoj turnega kolesarstva (KZS, KGK Volja, STO, GIZ za pohodništvo in kolesarstvo itd.),
* sodelovanje pri pripravi zakonodajnih aktov, ki so povezani s turnim kolesarstvom,

**Načrtovana usposabljanja KTK**

|  |  |  |
| --- | --- | --- |
| **Naziv usposabljanja** | **Termin in lokacija** | **Št. udeležencev** |
| Usposabljanje za TKV I | 4. in 5. 6. 2016 na Golteh,  23.-26.6.2016 na Valvasorjevem domu | 25 |
| Usposabljanje za TKV II | 15.-18.9.2016, Jamnica | 15 |

**Načrtovane aktivnosti**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udel.** | **Namen** |
| Zbor turnih kolesarjev | v februarju | 30 | predavanje s kolesarsko tematiko, obravnava poročila in finančnega načrta KTK |
| Spomladanska tura KTK | 26. in 27. 3. 2016,  Obalna zanka STKP | 20 | srečanje TK iz vse Slovenije |
| Urejanje STKP | na več lokacijah,  april in maj | 30 | skupne delovne akcije markacistov in TK na STKP |
| Odprtje STKP | konec maja | 100 | promocija STKP |
| Dan alpske konvencije | 25. 5. 2016, Mojstrana | 30 | promocijska kolesarska tura |
| Dan slovenskih planinskih doživetij | 18.6.2016, Golte | 20 | promocijska kolesarska tura |
| TK tabor | 13.-18. 8. 2016,  Kranjska gora | 20 | kolesarske ture, druženje in izobraževanje |
| Jesenska tura KTK | 1. 10. 2016,  lokacija še ni določena | 20 | srečanje TK iz vse Slovenije |

**Pomembnejši projekti**

|  |  |  |
| --- | --- | --- |
| **Naziv projekta** | **Namen** | **Stanje** |
| zgibanka:  Slovenska turnokolesarska pot | promocija turnega kolesarstva | trajna dejavnost |
| elektronska predstavitev dejavnosti KTK | promocija turnega kolesarstva | trajna dejavnost |
| Zaključek prve faze ureditve Slovenske turnokolesarske poti | promocija turnega kolesarstva in povečanje obiska planinskih postojank | srednjeročni projekt |

**Pomembnejše novosti**

|  |  |  |
| --- | --- | --- |
| **Naziv projekta** | **Namen** | **Stanje** |
| priprava programa turno-kolesarske planinske šole | usposabljanje TK | dvoletni projekt 2015 - 2016 |

**Zaključek**

V letu 2016 nas poleg že utečenih aktivnosti čakajo naslednje naloge:

* priprava programa turno-kolesarske planinske šole
* pričetek označevanje in odprtje Slovenske turnokolesarske poti

V prihodnje bo naša dejavnost usmerjena k naslednjim nalogam:

* usposabljanju turnokolesarskih vodnikov in inštruktorjev,
* organizaciji turnokolesarskih taborov in skupnih tur,
* krepitvi mreže organizacijskih oblik turnih kolesarjev v okviru PZS,
* ureditvi Slovenske turnokolesarske poti
* osveščanju planinske javnosti v skladu s priporočili turnim kolesarjem UIAA,
* razširitvi oblik sodelovanja z Mladinsko komisijo PZS
* postopnemu odpiranju planinskih in drugih poti v naravnem okolju za dvonamensko rabo (hojo in kolesarjenje),
* komisija se bo v okviru PZS in preko organov PZS prizadevala za sooblikovanju takšne okoljske zakonodaje, ki bo vzpostavila jasen in razumno omejevalen sistem pravil gibanja kolesarjev po poteh v naravnem okolju in
* komisija se bo v okviru PZS in preko organov PZS prizadevala za utrditev povezav z drugimi športnimi organizacijami, ki gojijo turno kolesarstvo, s turističnim gospodarstvom in s tujino.

Jože Rovan, načelnik KTK PZS